ئاننا کارێنینا (ڕۆمان)
ئاننا کارێنینا () شاکارێکی وێژەیی جیھانی نەمرە، بۆ زۆرینەی زمانە زیندووەکانی جیھان وەرگێردراوە لەھەر زمانێکیش بۆ دەیان جار چاپ کراوەتەوە. ئەم ڕۆمانە بووەتە جێی سەرنجی ڕەخنەگرانی وێژەیی جیھانی، ھەر بۆیە توێژینەوەی زۆری لەبارەوە کراوە. بەیەکێک لە شاکارە ھەرەبەرزەکانی تۆلستۆی دادەنرێت.

تۆلستۆی دەستپێکی ڕۆمانەکەی بەم ڕستە بەناوبانگە دەست پێدەکات: «ھەموو خێزانە بەختەوەرەکان ھاوشێوەن، بەڵام خێزانە خەمبارەکان ھەریەکەیان خەمێکی تایبەت بەخۆیان ھەیە.»

کورتە 
چیرۆکەکە لەبارەی جۆرییەتی و چەندایەتی چینەکانی کۆمەلگەوە دەدوێ و تیشک دەخاتە سەر نەخۆشییە چینایەتییەکان و خانەدانییەکان ھەروەھا نەخۆشی شانازیکردن بەباوان گونجاندنیان لەگەڵ مرۆڤی مۆدێرن. ڕۆمانەکە پەیوەندی نێوان دڵ و عەقڵ یان لەنێوان خۆشەویستی و ئەرکدا شی دەکاتەوە، ھەروەھا باس لە تەشەسەندنی ڕۆشنبیری دەکات لەناو ڕۆشنبیرانی ڕوسیدا.

ئەوەی لە نووسینەکانی تۆلستۆیدا بێ وێنەیە ئەوەیە کە تۆ وەک خوێنەرێک ناچیتە ژێر کاریگەرییەکانی بۆچوونی تۆلستۆی و کارەکتەرەکان تەواو بێ لایەنن، نووسەر بۆ دیاریکردنی کەسایەتییەکان و بۆچوون و پێگەی خۆت بەتەنھا جێت دەھێڵێ، ئەوەش گفتوگۆیەکە لە نێوان ھەموو ئەوانەی ڕۆمانەکە دەخوێننەوە. ئانا کارێنینا وەک ھەموو ڕۆمانەکان نییە، وەک ئەوەی خوێنەر زۆرجار کاریگەری لەسەر ڕای نووسەر بۆ کارەکتەر ھەیە، بەپێچەوانەی نووسینەکانی لیۆن تۆلستۆی. ھەروەھا عەقڵییەتی عەقڵانی تۆلستۆی بۆی دەرکەوت کە ھیچ کارەکتەرێک نییە تەنیا قسەی باش بکات، یەکێکی دیکەش یان لە ھەموو شتێکدا گاڵتە بە خراپە دەکات کە لە ڕۆمانەکەدا دەیکات، بەڵام تۆلستۆی لەو باوەڕەدایە کە ھەموو کەسێک دڵێکی ھەیە، عەقڵێک و بەرژەوەندییەکی باڵای ھەیە؛ تۆلستۆی وەک ڕۆماننووسێک لە نووسینەکانیدا ڕاڕا نییە بە گرنگییەوە وەک دەرھێنەرێک بە تەوراتە ئاینییەکانەوە بە ویرامە ئایینییەکان ڕابێت باشترینە، بۆ ھەموو ئەو ڕووداوانەی ڕووبەڕووی تاک بووەتەوە، ڕەنگە لە ئەنجامی ئەو باوەڕەی کە حیکمەت و فێرکردنی ئایینی خوایی لە ھەموو چارەسەر و ژیرییەکی ئەرێنی مرۆڤ باڵاترە، ئەمەش ئەوەیە کە خوێنەر لە ڕۆمانەکەدا دەیبینێت.

ئەم ڕۆمانە یەکێکە لەو ڕۆمانانەی کە تاوەکو ئەمڕۆ مشتومڕی لەسەرە و لەبەر ئەوەی تۆلستۆی باس لە یەکێک لە گرنگترین ئەو بابەتە کۆمەڵایەتیانە دەکات کە ڕووبەڕووی ھەموو کۆمەڵگا مرۆیییەکان دەبێتەوە، بە تایبەتی ئەورووپییەکان لە دوای شۆڕشی پیشەسازی و بە ئەنجام گیری بایەخی ماددەکە و نەخۆشییە دارایییەکانی ئەو کاتە ئەرستۆکراتی.

کەسایەتییە سەرەکییەکان 
 ئاننا کارێنینا (): خوشکی ستیڤان ئۆبلۆنسکی، ھاوسەری کارینین، دوڵبەری ڤرۆنسکی.
 ئەلێکسی کیریلۆڤیچ ڤرۆنسکی (): دڵداری ئاننا، و ئەفسەر لە پۆلیسی سوارە.
 شازادە ستیڤان «ستیڤا» ئەرکەداڤیچ ئۆبلۆنسکی (): فەرمانبەرێکی شارستانی و دڵداریکی ئاننا، پیاوێکی کۆمەڵایەتی سی و چوار ساڵان بوو. وەک نازناوێکی ڕووسی ھەر بە ستیڤا بانگیان دەکر.
 شازادە داریا «دولی» ئەلیکساندرۆڤینا ئۆبلۆنسکایا (): ھاوسەری ستیڤان، لە سی و سێ ساڵی تەمەنی بوو.
 ئەلێکسی ئەلیکسەندرۆڤیچ کارینین (): دەولەتمەدارێکی پلە بەرز بوو، ھاوسەری ئاننا بوو کە لەتەمەنی بیست ساڵییەوە خۆی گەورەی کردبوو.
 کۆنستانتین دیمیتریڤیچ لێڤین (): دەستگیرانی کیتی بوو و یەکێک بوو لە ھاوڕێ کۆنەکانی ستیڤا، خاوەنی زەوی و زارێکی زۆر بوو و تەمەن سی و دوو ساڵان بوو.
 نیکۆلای دیمیتریڤیچ لێڤین (): برا گەورەکەی کۆنستانتین بوو کەسێکی تۆڕی و خوگری خواردنەوە مەستییەکان بوو.
 سێرجی ئیڤانۆڤیچ کۆزنیشیڤ (): زربرای کۆنستانتین بوو ئەو نووسەر بوو تەمەنی چڵ ساڵی پرکردبوو.
 شازادە ئیکاترینا «کیتی» ئەلیکساندرۆڤیناشرباسکایا (): خوشکە بچووکەکەی دۆلی بوو، کە دواتر بوو بە ھاوسەری لیڤین، تەمەن دوازدە ساڵان بوو.
 شازادە ئەلیزابێس «بیتسی» تڤێرسکایا (): ھاوڕێی ئاننا بوو لە چینێکی بەرزەفر بوو، ژنێکی دەوڵەمەندی ڕەوشت بەرز بوو، کچی مام ڤرۆنسکی بوو.
 لیدیا ئیڤانۆڤنا (): ڕێبەرێکی کۆمەڵگەی بەرزەفڕ بوو کە ھەمیشە کارینینی دەگێرا لە ناو چینە کۆمەڵایەتییەکەی. گرنگی دەدا بە ئەرتەدۆکسی ڕووسی، وەک کەسێکی سۆفی و ئاینی دەردەکەوت.
 فرۆنسکایا: دایکی فرۆنسکی بوو.
 سێرجی «سیریوزا» کارینین (): کوڕی ئاننا و کارینین بوو، تەمەنی تەنھا ھەشت ساڵان بوو.
 ئاننا «ئانی»: کچی ئاننا و فورۆنسکی بوو.

ئەمانەش ببینە 
 پڕ خوێنەرترین شاکارە وێژەیییەکان

پەراوێزەکان

سەرچاوەکان

بەستەرە دەرەکییەکان 

ئەدەب
ڕووسیا
وێژە
نووسەران بە زمانی ڕووسی